**Ministru kabineta noteikumu** **projekta "Noteikumi par darbības programmas "Uzņēmējdarbība un inovācijas" papildinājuma 2.1.1.2.aktivitāti "Atbalsts starptautiskās sadarbības projektiem zinātnē un tehnoloģijās" otro projektu iesniegumu atlases kārtu" sākotnējās ietekmes novērtējuma ziņojums (anotācija)**

|  |  |  |
| --- | --- | --- |
| **I. Tiesību akta projekta izstrādes nepieciešamība** | | |
| 1. | Pamatojums | Ministru kabineta (turpmāk – MK) noteikumu projekts "Noteikumi par darbības programmas "Uzņēmējdarbība un inovācijas" papildinājuma 2.1.1.2.aktivitāti "Atbalsts starptautiskās sadarbības projektiem zinātnē un tehnoloģijās" otro projektu iesniegumu atlases kārtu" (turpmāk – noteikumu projekts) sagatavots saskaņā ar:  1) Eiropas Savienības struktūrfondu un Kohēzijas fonda vadības likuma 18.panta 10.punktu;  2) MK 2014.gada 17.jūnija sēdes protokollēmumu (prot. Nr.33 60.§ 4.punkts) (turpmāk – MK protokollēmums). |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Saskaņā ar MK protokollēmumu Izglītības un zinātnes ministrijai līdz 2014.gada 1.augustam jāizstrādā un noteiktā kārtībā jāiesniedz MK grozījumi MK noteikumos Nr.1094 „Noteikumi par darbības programmas „Uzņēmējdarbība un inovācijas” papildinājuma 2.1.1.2.aktivitāti „Atbalsts starptautiskās sadarbības projektiem zinātnē un tehnoloģijās (EUREKA, 7.Ietvara programma un citi)”” (turpmāk – MK noteikumi Nr.1094), palielinot pieejamā publiskā finansējuma apmēru par 1 000 000 euro, vai jāizstrādā jaunus MK noteikumus par 2.1.1.2.aktivitātes „Atbalsts starptautiskās sadarbības projektiem zinātnē un tehnoloģijās (EUREKA, 7.Ietvara programma un citi” otrās kārtas (turpmāk 2.1.1.2. aktivitātes otrā kārta) īstenošanu.  2.1.1.2.aktivitātes ietvaros kopējais pieejamais ERAF finansējums ir 7 108 127 *euro.* 2.1.1.2.aktivitātes pirmās projektu iesniegumu atlases kārtas ERAF finansējums ir 4 951 915 *euro.*.2.1.1.2.aktivitātes pirmās projektu iesniegumu atlases kārtas ietvaros izveidojušos ERAF līdzekļu atlikumu Izglītības un zinātnes ministrija ierosina novirzīt 2.1.1.2.aktivitātes otrās projektu iesniegumu atlases kārtas īstenošanai. Tādējādi 2.1.1.2.aktivitātes otrās projektu iesniegumu atlases kārtas ietvaros pieejamais ERAF finansējums ir 2 156 212 *euro.*  Lai veicinātu zinātnisko institūciju līdzdalību Eiropas Savienības (turpmāk – ES) pētniecības un inovācijas pamatprogrammās, tādējādi sekmējot starptautisko sadarbību pētniecības un tehnoloģiju jomā, Izglītības un zinātnes ministrija ir izstrādājusi noteikumu projektu, kas nosaka 2.1.1.2.aktivitātes otrās kārtas īstenošanas nosacījumus, atbalsta veidu, finansējuma saņēmēju loku, mērķa grupas, kā arī pieejamo ERAF finansējumu. 2.1.1.2.aktivitātes otrās kārtas projektu iesniegumu vērtēšanas kritēriji ir apstiprināti Eiropas Savienības fondu Uzraudzības komitejas 2014.gada 28.jūlija rakstiskās procedūras laikā (UK 28.08.2014.lēmums Nr. L - 2014/12) un iekļauti noteikumu projekta 3.pielikumā.  Atbalstu plānots sniegt:  1. darbībām, kas saistītas ar saimniecisku darbību nesaistītu projektu iesniegumu sagatavošanu Eiropas Savienības pētniecības un inovācijas atbalsta programmu vai tehnoloģiju ierosmju (turpmāk – ES pētniecības un inovācijas programmas) ietvaros izsludinātajos konkursos, tai skaitā konkursi Eiropas Savienības pētniecības un inovācijas pamatprogrammas „Apvārsnis 2020” (turpmāk – programma „Apvārsnis 2020”):„Zinātnes izcilība” (*Excellent Science*), „Līderība pamattehnoloģijās un rūpniecības tehnoloģijās” (*Industrial Leadership*), „Sabiedrības problēmas” (*Social Challenges*), „Izcilības izplatīšana un dalības paplašināšana” (*Spreading Excellence and Widening Participation*), „Zinātne sabiedrībai un sadarbībā ar to” (*Science with and for Society*), COST (*Coopération Européenne dans le Domaine de la Recherche Scientifique et Technique*)) un tehnoloģiju ierosmes (ECSEL (*Electronic Components and Systems for European*), IMI 2 (*Innovative Medicines Initiative 2*), Clean Sky 2, HFC 2 (*Hydrogen Fuel Cells* 2)):  1.1. ES pētniecības un inovācijas programmu projektu izstrāde, mācības minēto projektu izstrādei;  1.2. dalība zinātniskās konferencēs, informācijas dienās, Partnerības biržās; starptautiskos pētniecības un sadarbības projektu konsorcijos, tai skaitā dalība Eiropas Kopīgo pētījumu centra organizētajos atbalsta pasākumos;  2. starptautisko zinātnisko konferenču organizēšana Latvijā, ja saņemts konceptuāls Izglītības un zinātnes ministrijas saskaņojums.  ES fondu 2007. - 2013.gada plānošanas periodā atbalstu dalībai ES pētniecības un inovācijas programmu izsludinātajos konkursos plānots sniegt, ņemot vērā šādus apsvērumus:  1. darbības, kas saistītas ar ES pētniecības un inovācijas programmu un tehnoloģiju ierosmju ietvaros iesniedzamo projektu iesniegumu sagatavošanu, sekmē aktivitātes iznākuma rādītāja – līdz 2015.gada 30.novembrim sniegts atbalsts 20 starptautiskās sadarbības projektiem zinātnē un inovācijās – sasniegšanu;  2. ES pētniecības un inovācijas pamatprogrammas "Apvārsnis 2020" ietvaros konkursi tiek izsludināti aktivitātes īstenošanas periodā, jo:  2.1. darbības programmas „Uzņēmējdarbība un inovācijas” īstenošanas periods ilgst līdz 2015.gada decembrim;  2.2. saskaņā ar noteikumu projektu:  a) aktivitātes ietvaros projektu var īstenot līdz 2015.gada 30.novembrim;  b) aktivitātes ietvaros ir atbalstāmas tādas ES pētniecības programmu projektu iesniegumu sagatavošanu saistītas darbības, kas veiktas, sākot ar 2014.gada 1.janvāri;  2.3. Eiropas Parlamenta un Padomes Regula Nr. 1290/2013, ar ko nosaka pētniecības un inovācijas pamatprogrammas "Apvārsnis 2020" (2014.–2020. gads) dalības un rezultātu izplatīšanas noteikumus un atceļ Regulu (EK) Nr. 1906/2006 (Eiropas Savienības Oficiālais Vēstnesis, 2013.gada 20.decembris, Nr. L 347/81) stājas spēkā 2013.gada 23.decembrī;  2.4. projektu konkursi pamatprogrammas "Apvārsnis 2020" ietvaros tiek izsludināti no 2014.gada (informācija par izsludinātajiem un 2014.-2015.gadā plānotajiem konkursiem pieejama tīmekļa vietnē <http://ec.europa.eu/research/participants/portal/desktop/en/opportunities/index.html)>;  2.5.  aktivitātes ietvaros finansējumu sniedz saskaņā ar Padomes 2006.gada 11.jūlija Regulas (EK) Nr. 1083/2006, ar ko paredz vispārīgus noteikumus par Eiropas Reģionālās attīstības fondu, Eiropas Sociālo fondu un Kohēzijas fondu un atceļ Regulu (EK) Nr. 1260/ (turpmāk – Regula Nr,1083/2006). Pamatprogrammas „Apvārsnis 2020” ietvaros konkursi tiek izsludināti periodā, kad piemēro Regulu Nr. 1083/2006.  Noteikumu projekta 16.2.2.apakšpunkta normas attiecībā uz intelektuālā īpašuma tiesībām iekļautas, ņemot vērā šādus apsvērumus:  1. ES pētniecības un inovācijas programmu (turpmāk – ES programmas) ietvaros plānots īstenot efektīvas sadarbības projektus, kas atbilstoši Eiropas Komisijas paziņojuma „Nostādnes par valsts atbalstu pētniecībai, izstrādei un inovācijai” (Eiropas Savienības Oficiālais Vēstnesis, 2014. gada 27. jūnijs, Nr. C 198/1) (turpmāk – EK nostādnes) ietver sadarbību vismaz divu neatkarīgu pušu starpā, lai apmainītos ar zināšanām un tehnoloģiju, vai, lai sasniegtu kopēju mērķi, kura pamatā ir darba dalīšana, kad puses kopīgi nosaka sadarbības projekta darbības jomu, piedalās tā īstenošanā un sadala tā riskus, kā arī rezultātus.  2. Saskaņā ar EK nostādnēm ar saimniecisku darbību nesaistīta projekta ietvaros pētniecības organizācija *bauda visas ekonomiskās priekšrocības no intelektuālā īpašuma tiesībām, paturot tiesības tās neierobežoti izmantot, jo sevišķi īpašumtiesības un licencēšanas tiesības. Tas var būt arī gadījums, kad pētniecības organizācija vai pētniecības infrastruktūra (publiskā iepirkuma veicējs) nolemj noslēgt vēl citus līgumus, kas skar šīs tiesības, tostarp to licencēšanu sadarbības partnerim (proti, uzņēmumiem)*.  Tādējādi, ja intelektuālā īpašuma tiesības, kas izriet no pētniecības organizācijas ES programmas projekta ietvaros īstenotās darbības netiek pilnībā nodotas izstrādātājam - pētniecības organizācijai, ES programmas projekts neatbilst ar saimniecisku darbību nesaistīta projekta kritērijiem.  3. Projekta dzīves cikls ietver vairākas fāzes (darbību paketes), tai skaitā:  3.1. priekšizpēte, kas ietver noteikumu projekta 11.1.apakšpunktā minētās darbības;  3.2. ar pētniecību saistītā darbību pakete;  3.3. ar projekta ilgtspējas nodrošināšanu un tehnoloģiju pārnesi saistītās darbības.  Ja kādai no projekta dzīves cikla fāzēm ir saimniecisks raksturs, tad visam projektam ir saimniecisks raksturs un finansējumu katrai no projekta darbību paketēm sniedz saskaņā ar valsts atbalsta nosacījumiem.  Tādējādi, ja ES programmas projekta ietvaros veiktajām tehnoloģiju pārneses darbībām ir saimniecisks raksturs, tad arī minētā projekta priekšizpēte (projekta izstrāde) ir kvalificējama kā saimnieciska darbība.  Lai nodrošinātu, ka plānotā ES programmas projekta priekšizpētei, ko veic 2.1.1.2.aktivitātes otrās kārtas projekta ietvaros, ir nesaimniecisks raksturs, ir jānodrošina, ka visas ES programmas projekta ietvaros īstenotām darbību paketēm (tai skaitā tiesību uz rezultātiem sadale un tehnoloģiju pārnese) nav saimniecisks raksturs. |
| 3. | Projekta izstrādē iesaistītās institūcijas | Noteikumu projektu izstrādāja Izglītības un zinātnes ministrija. |
| 4. | Cita informācija | Nav |

|  |  |  |
| --- | --- | --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** | | |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Mērķa grupa 2.1.1.2.aktivitātes otrās projektu iesniegumu atlases kārtas ietvaros: zinātniskā institūcija, kas atbilst pētniecības organizācijas definīcijai un ir reģistrēta zinātnisko institūciju reģistrā – zinātniskais institūts (atvasināta publiska persona, publiska aģentūra vai privāto tiesību juridiskā persona) vai augstskola un zinātniskais personāls. Minētās mērķgrupas aptuvenais īpatsvars ir 26% no Zinātnisko institūciju reģistrā reģistrēto zinātnisko institūciju skaita. |
| 2. | Tiesiskā regulējuma ietekme uz tautsaimniecību un administratīvo slogu | Noteikumu projektā ietvertais tiesiskais regulējums veicina zinātnisko institūciju zinātniskās darbības kapacitāti, tādējādi sekmējot valsts konkurētspējas paaugstināšanu. |
| 3. | Administratīvo izmaksu monetārs novērtējums | Projekts šo jomu neskar. |
| 4. | Cita informācija | Nav |

|  |  |  |  |  |  |  |
| --- | --- | --- | --- | --- | --- | --- |
| **III. Tiesību akta projekta ietekme uz valsts budžetu un pašvaldību budžetiem** | | | | | | |
| **Rādītāji** | **2014.** | | Turpmākie trīs gadi (tūkst. latu) | | |
| **2015.** | **2016.** | **2017.** |
| Saskaņā ar valsts budžetu kārtējam gadam | Izmaiņas kārtējā gadā, salīdzinot ar budžetu kārtējam gadam | Izmaiņas, salīdzinot ar kārtējo (n) gadu | Izmaiņas, salīdzinot ar kārtējo (n) gadu | Izmaiņas, salīdzinot ar kārtējo (n) gadu |
| 1 | 2 | 3 | 4 | 5 | 6 |
| 1. Budžeta ieņēmumi: | **0** | **0** | **0** | **0** | **0** |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi | 0 | 0 | 0 | 0 | 0 |
| 1.2. valsts speciālais budžets | 0 | 0 | 0 | 0 | 0 |
| 1.3. pašvaldību budžets | 0 | 0 | 0 | 0 | 0 |
| 2. Budžeta izdevumi: | **0** | **0** | **0** | **0** | **0** |
| 2.1. valsts pamatbudžets | 0 | 0 | 0 | 0 | 0 |
| 2.2. valsts speciālais budžets | 0 | 0 | 0 | 0 | 0 |
| 2.3. pašvaldību budžets | 0 | 0 | 0 | 0 | 0 |
| 3. Finansiālā ietekme: | 0 | 0 | **0** | **0** | **0** |
| 3.1. valsts pamatbudžets | 0 | 0 | 0 | 0 | 0 |
| 3.2. speciālais budžets | 0 | 0 | 0 | 0 | 0 |
| 3.3. pašvaldību budžets | 0 | 0 | 0 | 0 | 0 |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) | X | 0 | **0** | **0** | **0** |
| 0 | 0 | 0 | 0 |
| 0 | 0 | 0 | 0 |
| 5. Precizēta finansiālā ietekme: | X | 0 | 0 | 0 | 0 |
| 5.1. valsts pamatbudžets | 0 | 0 | 0 | 0 |
| 5.2. speciālais budžets | 0 | 0 | 0 | 0 |
| 5.3. pašvaldību budžets | 0 | 0 | 0 | 0 |
| 6. Detalizēts ieņēmumu un izdevu­mu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā): | Atbilstoši Ministru kabineta 2014.gada 15.jūlija sēdē izskatītajiem un atbalstītajiem darbības programmas „Uzņēmējdarbība un inovācijas” papildinājuma grozījumiem, kopējais 2.1.1.2..aktivitātei pieejamais ERAF finansējums ir 7 108 127  *euro,* tai skaitā:  1) 2.1.1.2.aktivitātes pirmajai kārtai pieejamais ERAF finansējums 4 951 915 *euro*;  2) 2.1.1.2.otrajai kārtai pieejamais ERAF finansējums ir 2 156 212*euro*. | | | | |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Cita informācija | Nav | | | | |

|  |  |  |
| --- | --- | --- |
| **IV. Tiesību akta projekta ietekme uz spēkā esošo tiesību normu sistēmu** | | |
| 1. | Nepieciešamie saistītie tiesību aktu projekti | Nav |
| 2. | Atbildīgā institūcija | Projekts šo jomu neskar. |
| 3. | Cita informācija | Nav |

|  |  |  |
| --- | --- | --- |
| **V. Tiesību akta projekta atbilstība Latvijas Republikas starptautiskajām saistībām** | | |
| 1. | Saistības pret Eiropas Savienību | Padomes 2006.gada 11.jūlija Regulas (EK) Nr. 1083/2006, ar ko paredz vispārīgus noteikumus par Eiropas Reģionālās attīstības fondu, Eiropas Sociālo fondu un Kohēzijas fondu un atceļ Regulu (EK) Nr. 1260/1999 (turpmāk – Regula Nr. 1083/2006) (Eiropas Savienības Oficiālais Vēstnesis, 2006.gada 31.jūlijs, Nr. L 210) (turpmāk – Regula Nr.[1083/2006](http://pro.nais.lv/naiser/esdoc.cfm?esid=32006R1083)) |
| 2. | Citas starptautiskās saistības | Noteikumu projekts šo jomu neskar. |
| 3. | Cita informācija | Ar noteikumu projektu tiks ieviesti Eiropas Komisijas paziņojumā „*Nostādnes par valsts atbalstu pētniecībai, izstrādei un inovācijai”* (Eiropas Savienības Oficiālais Vēstnesis, 2014. gada 27. jūnijs, Nr. C 198/1) noteiktie noteikumi, tai skaitā 15.punkta „h”, „j”, „l”, „v”, „ee”, „ff” apakšpunkts, 18., un 19.punkts.  Noteikumu projekta ir sniegts atsevišķu Komisijas 2014. gada 17. jūnija Regulas (ES) Nr. 651/2014, ar ko noteiktas atbalsta kategorijas atzīst par saderīgām ar iekšējo tirgu, piemērojot Līguma 107. un 108. Pantu (Eiropas Savienības Oficiālais Vēstnesis, 2014. gada 26. jūnijs, Nr. L 187) terminu definējums, tai skaitā 1.panta 4.punkta „a” apakšpunkts, 2.panta 18.punkts. |

|  |  |  |  |  |
| --- | --- | --- | --- | --- |
| **1.tabula Tiesību akta projekta atbilstība ES tiesību aktiem** | | | | |
| Attiecīgā ES tiesību akta datums, numurs un nosaukums | Regula Nr.[1083/2006](http://pro.nais.lv/naiser/esdoc.cfm?esid=32006R1083) | | | |
| A | B | | C | D |
| Attiecīgā ES tiesību akta panta numurs (uzskaitot katru tiesību akta  vienību – pantu, daļu, punktu, apakšpunktu) | Projekta vienība, kas pārņem vai ievieš katru šīs tabulas A ailē minēto ES tiesību akta vienību | | Informācija par to, vai šīs tabulas A ailē minētās ES tiesību akta vienības tiek pārņemtas vai ieviestas pilnībā vai daļēji.  Ja attiecīgā ES tiesību akta vienība tiek pārņemta vai ieviesta daļēji, – sniedz attiecīgu skaidrojumu, kā arī precīzi norāda, kad un kādā veidā ES tiesību akta vienība tiks pārņemta vai ieviesta pilnībā.  Norāda institūciju, kas ir atbildīga par šo saistību izpildi pilnībā | Informācija par to, vai šīs tabulas B ailē minētās projekta vienības paredz stingrākas prasības nekā šīs tabulas A ailē minētās ES tiesību akta vienības.  Ja projekts satur stingrākas prasības nekā attiecīgais ES tiesību akts, – norāda pamatojumu un samērīgumu.  Norāda iespējamās alternatīvas (t.sk. alternatīvas, kas neparedz tiesiskā regulējuma izstrādi) – kādos gadījumos būtu iespējams izvairīties no stingrāku prasību noteikšanas, nekā paredzēts attiecīgajos ES tiesību aktos. |
| Regulas Nr.1083/2006 93.panta 1. un 2.punkts | Noteikumu projekta 6.4. un 7.3.apakšpunkts | | ieviesta pilnībā | neparedz stingrākas prasības |
| Kā ir izmantota ES tiesību aktā paredzētā rīcības brīvība dalībvalstij pārņemt vai ieviest noteiktas ES tiesību akta normas. | | Nav attiecināms. | | |
| Saistības sniegt paziņojumu ES institūcijām un ES dalībvalstīm atbilstoši normatīvajiem aktiem, kas regulē informācijas sniegšanu par tehnisko noteikumu, valsts atbalsta piešķiršanas un finanšu noteikumu (attiecībā uz monetāro politiku) projektiem | | Noteikumu projekts paredz sniegt atbalstu tādai zinātnisko institūciju pamatdarbībai, kurai nav saimniecisks raksturs, tādējādi atbalsts nav kvalificējams kā valsts atbalsts un tas nav pakļauts prasībai par iepriekšēju paziņošanu Eiropas Komisijai. | | |
| Cita informācija | | Nav | | |

*Anotācijas VI sadaļa – projekts šīs jomas neskar.*

|  |  |  |
| --- | --- | --- |
| **VII. Tiesību akta projekta izpildes nodrošināšana un tās ietekme uz institūcijām** | | |
| 1. | Projekta izpildē iesaistītās institūcijas | Projekta izpildi nodrošinās Izglītības un zinātnes ministrija, sadarbības iestāde un finansējuma saņēmēji. |
| 2. | Projekta izpildes ietekme uz pārvaldes funkcijām un institucionālo struktūru.  Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Projekta izpilde tiks nodrošināta Izglītības un zinātnes ministrijas un sadarbības iestādes funkciju ietvaros.  Jaunu institūciju izveide, esošu institūciju likvidācija vai reorganizācija nav paredzēta. |
| 3. | Cita informācija | Nav |

Izglītības un zinātnes ministre                                                         I.Druviete

Vīza: valsts sekretāre                                                                             S.Liepiņa

18.09.2014 9:56

I.Švirksta,

67047882, inta.svirksta@izm.gov.lv